Správa Komisie - Výročná správa o kohéznom fonde (2007) [SEK(2008) 2816] /* KOM/2008/0752 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.11.2008 KOM(2008) 752 v konečnom znení SPRÁVA KOMISIE VÝROČNÁ SPRÁVA O KOHÉZNOM FONDE (2007) [SEK(2008) 2816] SPRÁVA KOMISIE VÝROČNÁ SPRÁVA O KOHÉZNOM FONDE (2007) Nariadenie (ES) č. 1084/2006, ktorým sa zriaďuje Kohézny fond a ktorým sa zrušuje nariadenie (ES) č. 1164/94 nevyžaduje predloženie výročnej správy o Kohéznom fonde. Táto správa sa preto predkladá v súlade s článkom 14 ods. 1 nariadenia (ES) č. 1164/1994 a preto sa týka implementácie počas roku 2007 projektov financovaných z Kohézneho fondu , ktoré boli prijaté v období 2000 – 2006. Z toho dôvodu sa táto správa týka operácií v rámci Kohézneho fondu v trinástich členských štátoch, ktoré boli príjemcami pomoci ku koncu roka 2006, t. j. Grécka, Španielska, Portugalska, Cypru, Českej republiky, Estónska, Maďarska, Lotyšska, Litvy, Malty, Poľska, Slovenska a Slovinska. Podrobné údaje o projektoch implementovaných v roku 2007, ktoré boli prijaté v období 2000 – 2006 za jednotlivé členské štáty, sú uvedené v prílohe k tejto správe. 1. FINANčNÁ REALIZÁCIA V ROKU 2007 ZA OBDOBIE 2000 – 2006 A UKONčENIE PROJEKTOV V roku 2007 bolo pätnásť členských štátov (12 nových členských štátov plus Grécko, Portugalsko a Španielsko) oprávnených získať pomoc z Kohézneho fondu. Bulharsko a Rumunsko sa stali oprávnenými v čase ich pristúpenia dňa 1. januára 2007. Keďže sa však táto správatýka len projektov financovaných z Kohézneho fondu, ktoré boli prijaté v období 2000 – 2006 a implementované počas roku 2007, Bulharsko a Rumunsko v nej nie sú zahrnuté. Okrem toho, Írsko v dôsledku svojho hospodárskeho rastu od 1. januára 2004 nespĺňa podmienky na financovanie. Vzhľadom na to, že všetky záväzky na projekty financované z Kohézneho fondu v rámci programovacieho obdobia 2000 – 2006 sa zrealizovali do 31. decembra 2006, finančné zdroje dostupné z Kohézneho fondu v roku 2007 tvorili len platobné rozpočtové prostriedky. Platby vykonané v roku 2007 na projekty prijaté v období 2000 – 2006 Počiatočný rozpočet na rok 2007 predstavoval sumu 3 250 mil. EUR. V septembri však GR pre regionálnu politiku požiadalo o zníženie platobných rozpočtových prostriedkov o 500 mil. EUR. Ďalších 172 mil. EUR sa previedlo na Fond solidarity. Toto zníženie úverov bolo výsledkom celkovo slabého úvodného plnenia zo strany členských štátov, a najmä štyroch významných príjemcov pomoci, u ktorých celková výška žiadostí o platby bola do polovice septembra 2007 nižšia ako 30 % ich predpokladanej výšky. Ku koncu roku 2007 sa predkladanie žiadostí o platby zrýchlilo a napokon malo za následok 100 %-nú mieru realizácie voči dostupným rozpočtovým prostriedkom. Koncom decembra 2007, po neskorom prijatí operačných programov na obdobie 2007 – 2013 s príspevkom z Kohézneho fondu, sa nevyužité platobné rozpočtové prostriedky vo výške 167 mil. EUR použili na úhradu žiadostí o platby na projekty z obdobia 2000 – 2006. Na konci roku 2007 bola priemerná miera absorpcie (platby verzus záväzky) všetkých súčasných krajín prijímajúcich pomoc (okrem Írska) 55 % tak pri projektoch financovaných z Kohézneho fondu, ako aj pri bývalých projektoch ISPA. Tri krajiny (Bulharsko, Rumunsko a Poľsko) vykazujú najnižšie miery absorpcie (nižšie ako 40 %), zatiaľ čo iné dve krajiny (Portugalsko a Španielsko) vykazujú najvyššie miery absorpcie od 63 % do 68 % z vyčlenenej sumy. Tabuľka č. 1: Realizácia platieb z Kohézneho fondu a platieb na bývalé projekty ISPA v roku 2007 (v eurách) Rozpočtové prostriedky prenesené z roku 2006 | 60 776 | - | - | 60 776 | - | - | Znovu sprístupnené rozpočtové prostriedky | - | - | - | - | - | - | Splatenie | - | - | - | - | - | - | Grécko | 3 623 591 038,72 | 2 255 055 185,63 | 1 368 535 853,09 | Španielsko | 12 935 250 808,79 | 9 198 976 311,34 | 3 736 274 497,45 | Írsko | 625 755 408,00 | 570 010 222,71 | 55 745 185,29 | Portugalsko | 3 505 110 859,45 | 2 239 884 294,52 | 1 265 226 564,93 | CELKOM EÚ-4 | 20 689 708 114,96 | 14 263 926 014,20 | 6 425 782 100,76 | Cyprus | 54 014 695,00 | 22 844 221,33 | 31 170 473,67 | Česká republika | 748 976 735,00 | 248 036 041,09 | 500 940 693,91 | Estónsko | 242 449 651,00 | 86 011 929,46 | 156 437 721,54 | Maďarsko | 976 865 860,00 | 373 703 305,54 | 603 162 554,46 | Lotyšsko | 388 206 109,00 | 181 497 966,25 | 206 708 142,75 | Litva | 521 392 688,00 | 188 680 965,59 | 332 711 722,41 | Malta | 21 966 289,00 | 12 287 371,40 | 9 678 917,60 | Poľsko | 3 369 015 816,00 | 768 422 849,76 | 2 600 592 966,24 | Slovensko | 410 520 447,00 | 128 052 263,94 | 282 468 183,06 | Slovinsko | 172 654 702,00 | 63 125 292,01 | 109 529 409,99 | CELKOM EÚ-10 | 6 906 062 992,00 | 2 072 662 206,37 | 4 833 400 785,63 | SPOLU | 27 595 771 106,96 | 16 336 588 220,57 | 11 259 182 886,39 | Tabuľka č. 4.2: Sumy prijaté za bývalé projekty ISPA (vrátane RAL) Členský štát | Čisté záväzky (do 12/2007) | Uhradené (do 12/2007) | RAL | Bulharsko | 879 908 118,00 | 296 570 622,32 | 583 337 495,68 | Česká republika | 479 117 989,65 | 376 462 763,84 | 102 655 225,81 | Estónsko | 184 709 389,40 | 132 834 958,14 | 51 874 431,26 | Maďarsko | 505 736 480,16 | 326 977 250,88 | 178 759 229,28 | Lotyšsko | 325 781 346,52 | 217 958 178,74 | 107 823 167,78 | Litva | 304 015 168,61 | 187 355 758,57 | 116 659 410,04 | Poľsko | 2 265 523 798,03 | 1 318 714 851,29 | 946 808 946,74 | Rumunsko | 2 042 727 117,78 | 720 467 042,46 | 1 322 260 075,32 | Slovensko | 355 729 850,36 | 256 174 389,45 | 99 555 460,91 | Slovinsko | 81 543 400,50 | 50 216 548,44 | 31 326 852,06 | SPOLU | 7 424 792 659,01 | 3 883 732 364,13 | 3 541 060 294,88 | Ukončenie projektov z obdobia 2000 – 2006 V roku 2007 sa ukončilo 40 projektov financovaných z Kohézneho fondu s platbami v celkovej výške 911 mil. EUR, z čoho bolo 26 španielskych, 7 portugalských a 7 gréckych projektov. V dôsledku toho dosiahol celový počet ukončených projektov KF za obdobie 2000 – 2006 hodnotu 117 a počet projektov, ktoré je ešte potrebné ukončiť, je 721. V tabuľke č. 5.1 sú uvedené informácie o projektoch, ktoré boli ukončené do konca roku 2007. Tabuľka č. 5.1: Počet projektov KZ ukončených v roku 2007 a v predchádzajúcich rokoch Členský štát | Celkový počet projektov KZ 2000 –2006 | Projekty ukončené v roku 2007 | Projekty ukončené v období 2002 – 2006 | Počet otvorených projektov ku koncu roka 2007 | počet projektov | uhradené celkom v EUR | počet projektov | uhradené celkom v EUR | Bulharsko |38 | | | | |38 | | Česká republika |27 | 2 |36 838 453,19 |7 |124 496 115,65 |18 | | Estónsko |25 | 2 |3 487 155,90 |8 |45 070 156,40 |15 | | Lotyšsko |24 | 2 |17 530 155,17 |2 |18 416 589,32 |20 | | Litva |29 | 1 |19 816 800,00 |5 |66 724 564,61 |23 | | Maďarsko |37 | | |7 |2 526 165,16 |30 | | Poľsko |65 | 3 |4 673 775,30 |1 |5 377 712,03 |61 | | Rumunsko |63 | 2 |1 794 821,78 |0 |1 794 821,78 |61 | | Slovinsko |17 | | |4 |11 159 700,50 |13 | | Slovensko |29 | 2 |4 726 875,55 |2 |6 880 841,36 |25 | | |354 |14 |88 868 036,89 |36 |282 446 666,81 |304 | | 2. HOSPODÁRSKE PROSTREDIE A PODMIENENOSť V nariadení Rady (ES) č. 1164/94, ktorým sa riadia projekty financované z Kohézneho fondu, ktoré boli schválené do konca roku 2006[1], sa stanovujú makroekonomické podmienky využívania fondu. Stanovujesa v ňom, že „Fond nebude v členskom štáte financovať žiadne nové projekty alebo v prípade dôležitých projektov žiadne nové etapy projektov, pokiaľ Rada rozhodnutím kvalifikovanej väčšiny na základe odporúčaní Komisie nestanoví, že [..] členský štát nevykonal [program stability alebo konvergenčný program] tak, aby sa zabránilo nadmernému štátnemu deficitu“. Odráža to úlohu Kohézneho fondu ako nástroja podpory rozpočtu na vnútroštátnej úrovni, ktorý pomáha členským štátom udržať si makroekonomickú stabilitu. V priebehu roka 2007 sa troch členských štátov, ktoré boli oprávnené čerpať pomoc z Kohézneho fondu (Česká republika, Maďarsko a Poľsko), týkali dodatočné opatrenia v rámci postupu pri nadmernom deficite (excessive deficit procedure - EDP), ktoré podľa vyššie uvedeného nariadenia môžu byť za určitých okolností spojené s pozastavením prevodov finančných prostriedkov z fondu. Pre žiadnu z týchto krajín však nebolo potrebné prijať takéto opatrenie. V roku 2008 sa Rada rozhodla odvolať postup pri nadmernom deficite pre Poľsko a Českú republiku. Česká republika podliehala postupu pri nadmernom deficite od prijatia rozhodnutia Rady v júli 2004. Konečným termínom na nápravu nadmerného deficitu bol rok 2008. V júli 2007 Rada rozhodla, že Česká republika neprijala primerané opatrenia na základe jej odporúčaní z júla 2004. Keďže Česká republika nie je členom eurozóny, má osobitnú výnimku z uplatňovania ďalších opatrení v rámci postupu pri nadmernom deficite. V októbri 2007 Rada vydala nový súbor odporúčaní podľa článku 100 ods. 7 zmluvy[2]. Následne nedošlo k žiadnemu pozastaveniu podpory z Kohézneho fondu. Dňa 4. marca 2008 Rada vydala stanovisko k poslednej aktualizácii českého konvergenčného programu. Celkový záver bol taký, že program je v súlade s korekciou nadmerného deficitu v roku 2008. V júni 2008 Rada vydala rozhodnutie o odvolaní postupu pri nadmernom deficite pre Českú republiku. Postup pri nadmernom deficite pre Maďarsko sa začal v roku 2004. Odvtedy sa pri dvoch príležitostiach zaznamenalo neprijatie účinných opatrení zo strany Maďarska na základe odporúčaní Rady, a to v januári 2005 a v novembri 2005. Ani pri jednej z týchto príležitostí však Komisia neodporúčala Rade pozastaviť financovanie z Kohézneho fondu. Rada prijala posledný súbor odporúčaní týkajúcich sa maďarského nadmerného deficitu na základe nového rozhodnutia podľa článku 104 ods. 7 v októbri 2006. V júli 2007 Rada rozhodla, že Maďarsko splnilo odporúčania. V novembri 2006 Rada vydala pre Poľsko rozhodnutie podľa článku 104 ods. 8, v ktorom konštatovala, že opatrenia, ktoré Poľsko prijalo na nápravu nadmerného deficitu v súlade s odporúčaniami Rady z roku 2004, sa ukázali ako nedostatočné. Pre túto krajinu Rada vydala vo februári 2007 nové odporúčania. V decembri 2007 Rada rozhodla, že opatrenia, ktoré Poľsko prijalo, boli v súlade s týmito najnovšími odporúčaniami. V júli 2008 Rada odvolala postup pri nadmernom deficite pre Poľsko. Na konci roku 2007 podliehali ešte postupu pri nadmernom deficite dva ďalšie členské štáty oprávnené čerpať podporu z Kohézneho fondu (Portugalsko a Slovensko). Počas roku 2007 však neboli v súvislosti s týmito krajinami prijaté žiadne opatrenia spojené s postupom pri nadmernom deficite. Na žiadnu z týchto krajín sa nevzťahovalo pozastavenie prevodu finančných prostriedkov z Kohézneho fondu. V júni 2008 Rada vydala rozhodnutie o odvolaní postupu pri nadmernom deficite pre obidva členské štáty. V nariadení Rady (ES) č. 1084/2006, ktorým sa riadi Kohézny fond na obdobie rokov 2007 – 2013[3], sa objasnilo niekoľko neistôt, ktoré súviseli s uplatňovaním podmienenosti Kohézneho fondu v minulosti. Predpokladá sa v ňom, že po prijatí rozhodnutia v súlade s článkom 104 ods. 8 môže Komisia navrhnúť pozastavenie podpory z Kohézneho fondu. Rada zasa môže rozhodnúť o úplnom alebo čiastočnom pozastavení záväzkov s účinnosťou od 1. januára roku, ktorý nasleduje po prijatí rozhodnutia. Ak Rada neskôr v súvislosti s postupom pri nadmernom deficite zistí, že členský štát prijal potrebné nápravné opatrenie, automaticky to má za následok rozhodnutie o zrušení pozastavenia záväzkov Kohézneho fondu. Stanovili sa pravidlá pre opätovné začlenenie pozastavených záväzkov do rozpočtu. 3. KONTROLY Preskúmanie pri ukončení projektov financovaných z Kohézneho fondu týkajúce sa obdobia 1994 – 1999 sa vzťahovalo na 10 % projektov financovaných z Kohézneho fondu, ktoré predstavujú 20 % z výdavkov spolufinancovaných počas tohto obdobia. V roku 2003 sa ukončili kontroly v krajinách a medzi hlavnými zistenými nedostatkami boli nedostatočné overovania hospodárenia s prostriedkami, ktoré viedli k neoprávneným výdavkom, a značný počet porušení pravidiel verejného obstarávania. V roku 2007 sa v prípade Španielska rozhodnutiami Komisie ukončili postupy pri troch projektoch a v prípade Portugalska sa po akceptovaní členským štátom ukončil postup pri jednom projekte. Zvyšné postupy finančných náprav (8 projektov: 4 v Španielsku, 1 v Grécku a 3 v Portugalsku), ktoré vyplynuli z tohto auditu, sa ukončia v roku 2008. Pokiaľ ide o obdobie 2000 – 2006, audity vykonané v roku 2007 sa zamerali na následné audity s cieľom overiť efektívne vykonanie odporúčaní vydaných v roku 2005 a súvisiacich so systémom a ďalšie skúmanie dodržiavania účelu vynakladania výdavkov v rámci projektov. Prioritu malo aj preskúmanie práce vnútroštátnych audítorských orgánov vrátane overovania kvality systémových auditov, náhodných kontrol a ďalších otázok v súvislosti s prácou spojenou s prípravou vyhlásenia o ukončení projektov. Uskutočnilo sa asi 20 audítorských misií: 7 misií v rámci preskúmania Kohézneho fondu EÚ-14; 2 misie v rámci preskúmania verejného obstarávania; 3 misie v rámci preskúmania orgánu zodpovedného za ukončenie projektov a 8 misií v súvislosti s Rumunskom a Bulharskom. Nasledovali postupy finančných náprav, ktoré vyplynuli z auditov projektov financovaných z Kohézneho fondu vykonaných do roku 2007. V prípade Španielska boli odoslané konečné stanoviská ku všetkým zvyšným 14 projektom. V prípade Portugalska sa ukončili postupy pri troch projektoch s tým, že členský štát akceptoval nápravy, a prebiehajú ešte postupy pri 3 zvyšných projektoch. V prípade Grécka sa etapa vypočutia ukončila postupom pre paušálnu nápravu celoplošného problému s verejným obstarávaním, a prebiehajú ešte dva ďalšie projekty. Všetky zostávajúce postupy sa ukončia v roku 2008. V roku 2007 ďalší audit zahŕňal preskúmanie vyhlásení o ukončení projektov predložených na účely ukončenia projektov financovaných z Kohézneho fondu v období 2000 – 2006, preskúmanie ročných správ z kontrol podľa článku 12 nariadenia (ES) č. 1386/2002 a účasť na príslušných dvojstranných ročných zasadaniach s vnútroštátnymi kontrolnými orgánmi. Vo Výročnej správe o činnosti generálneho riaditeľstva za rok 2007 bolo v súvislosti s fungovaním systémov riadenia a kontroly vydané stanovisko bez výhrad v prípade systémov v siedmich členských štátoch (Cyprus, Estónsko, Maďarsko – odvetvie dopravy, Lotyšsko, Malta, Portugalsko a Slovinsko). V prípade šiestich členských štátov bolo vydané stanovisko s výhradami ako dôsledok vecných nedostatkov s miernym vplyvom, ktoré ovplyvňujú rozhodujúce prvky systému (Bulharsko – oblasť životného prostredia, Grécko, Írsko, Litva, Rumunsko a Španielsko). V prípade zostávajúcich piatich členských štátov bolo vydané stanovisko s výhradami ako dôsledok vecných nedostatkov so značným dosahom, ktoré majú vplyv na rozhodujúce prvky systému (Bulharsko – odvetvie dopravy, Česká republika, Maďarsko – sektor životného prostredia, Poľsko a Slovensko). V súlade s kritériami, ktoré stanovilo generálne riaditeľstvo vzhľadom na vecné nedostatky systémov, ktoré viedli k vzniku neprijateľného rizika pri platbách v roku 2007, generálne riaditeľstvo vznieslo k týmto piatim členským štátom výhradu. 4. NEZROVNALOSTI V roku 2007 OLAF uskutočnil dve misie na účely vykonania kontrol na mieste podľa nariadenia (ES) č. 2185/96[4] v súvislosti so štyrmi prípadmi externého prešetrovania, ktoré boli otvorené v súvislosti so záležitosťami Kohézneho fondu. Keďže tieto prípady ešte prebiehajú, nie je možné ich ďalej komentovať z operačných dôvodov a z možných súdnych dôvodov. V roku 2007 členské štáty v súlade s nariadením (ES) č. 1831/94[5] oznámili Komisii 92 prípadov nezrovnalostí, ktoré sa týkali spolufinancovaných projektov a sumy 110 222 823 EUR. Z tejto sumy sa podarilo získať späť sumu 63 686 298 EUR a zvyšnú časť je ešte potrebné získať späť. Medzi členské štáty, ktoré nahlásili väčšinu prípadov, patrili Grécko a Španielsko (26 a 34 v uvedenom poradí, t. j. viac ako 50 % všetkých prípadov). Prípady, ktoré nahlásilo Grécko, predstavovali sumu 67 259 450 EUR, z ktorej sa podarilo získať späť 57 788 966 EUR. Írsko oznámilo Komisii len jeden prípad, ale jeho finančný vplyv, ktorý predstavoval sumu 6 638 190 EUR, je vzhľadom na priemernú výšku oznámení významný. Počet oznámení zaznamenal pokles v porovnaní s predchádzajúcim rokom[6]. Tieto čísla poukazujú na lepšie nahlasovanie prípadov v súlade s právnymi záväzkami zo strany „starých členských štátov, ktoré prijímajú pomoc“. Berúc však do úvahy príspevok Spoločenstva na projekty, ktoré sú spolufinancované z Kohézneho fondu, sa disciplína členských štátov pokiaľ ide o oznamovanie prípadov porušenia musí zlepšiť. Hlavné typy nahlásených nedostatkov sú: neoprávnené výdavky a porušenia pravidiel verejného obstarávania. Tieto dve kategórie predstavovali takmer 75 % všetkých oznámených prípadov. 5. HODNOTENIE Komisia a členské štáty vykonali posúdenie a zhodnotenie všetkých spolufinancovaných projektov. Projekty, ktoré sa majú financovať z fondu, schvaľuje Komisia po dohode s členskými štátmi, ktoré sú príjemcami pomoci. Ku každej žiadosti o pomoc sa prikladá analýza nákladov a výnosov (cost-benefit analysis - CBA) projektu. Analýza nákladov a výnosov musí preukázať, či sú sociálno-ekonomické prínosy v polovici obdobia primerané poskytnutým finančným zdrojom. Komisia skúma analýzu nákladov a výnosov na základe zásad stanovených v príručke k analýze nákladov a výnosov. Príručka, ktorá bola po prvýkrát uverejnená v roku 2003, bola nedávno aktualizovaná tak, aby zohľadňovala vývoj politík Spoločenstva, finančných nástrojov a nového regulačného rámca, v rámci ktorého budú počas programovacieho obdobia 2007 – 2013 financované významné projekty. Počas roka 2007 Komisia pomáhala členským štátom s opatreniami súvisiacimi s budovaním kapacít, ktoré boli zamerané na zlepšenie konzistentnosti ex ante finančnej a ekonomickej analýzy projektov. Na tento účel je k dispozícii plne funkčný špeciálny softvér a usmernenie prijaté v roku 2006 stanovuje metodiku, ktorá sa má používať pri analýze výnosov a nákladov. V dokumente sú uvedené niektoré všeobecné zásady analýzy výnosov a nákladov spolu so súborom pracovných predpisov a členské štáty sa v ňom nabádajú, aby si k analýze výnosov a nákladov vypracovali svoje vlastné usmernenia. Komisia okrem toho uskutočňuje ex post hodnotenie vzoriek projektov spolufinancovaných z Kohézneho fondu. Posledné hodnotenie bolo uverejnené v roku 2005 a zaoberalo sa vzorkou 200 projektov realizovaných v období 1993 – 2002. Začiatok nasledujúceho ex post hodnotenia je naplánovaný na rok 2009 a zameria sa na projekty realizované počas obdobia 2000 – 2006. 6. INFORMOVANIE A PROPAGÁCIA Ako je uvedené vo výročnej správe za rok 2006, diskusiou s členskými štátmi o otázkach Kohézneho fondu sa od 1. januára 2007 zaoberá Výbor pre koordináciu fondov (COCOF) podľa nariadenia (ES) č. 1083/2006. Okrem otázok spoločného záujmu pre EFRR a Kohézny fond (technická pomoc, audity, rozpočtové záležitosti atď.) sa na nasledujúcich zasadnutiach Výboru pre koordináciu fondov prezentovali niektoré otázky osobitného záujmu pre Kohézny fond alebo sa o nich diskutovalo: v januári „Implementácia prechodných ustanovení (článok 5 ods. 2 nariadenia Rady (ES) č. 1084/2006)“, vo februári „Komplementarita medzi financovaním aktivít zo štrukturálnych fondov a Kohézneho fondu a ostatnými nástrojmi Spoločenstva“; v máji „Polročná aktualizácia rozličných typov opatrení technickej pomoci“ a v júli „Usmernenia k určovaniu finančných náprav pri porušeniach pravidiel týkajúcich sa verejného obstarávania“ a „Štúdia o regionálnych výdavkoch EFRR a Kohézneho fondu“. Pokiaľ ide o informačné a propagačné opatrenia Komisie, v roku 2007 sa kládol dôraz na realizáciu požiadaviek na obdobie 2007 – 2013 týkajúcich sa propagácie. Komisia v dňoch 25. a 26. novembra zorganizovala v Bruseli aj veľkú konferenciu na tému „Telling the Story. Communicating Cohesion Policy Together“ (Ako spoločne komunikovať a zvýšiť informovanosť o politike súdržnosti). Na konferencii sa zúčastnilo viac ako 500 komunikačnýchúradníkov z celej Európy (zápisz tohto podujatia je dostupný na internetovej stránke GR REGIO[7]). Pre nové programy sa vytvorí lepšie prepojenie medzi Komisiou a členskými štátmi a regiónmi využitím siete („INFORM“), čo umožní výmenu najlepšej praxe pri komunikácii so štrukturálnymi fondmi a Kohéznym fondom. [1] Na základe článku 6 nariadenia Rady (ES) č. 1164/94, ako ho v kodifikovanom znení predložila Komisia. [2] Zmluva o založení Európskeho spoločenstva, článok 104 o nadmerných deficitoch štátnych rozpočtov. [3] Nariadenie Rady (ES) č. 1084/2006 z 11. júla 2006, ktorým sa zriaďuje Kohézny fond a ktorým sa zrušuje nariadenie (ES) č. 1164/1994. [4] Ú. v. ES L 292, 15.10.1996, s. 2. [5] Ú. v. ES L 191, 29.7.1994, s. 1, zmenené a doplnené nariadením (ES) č. 2168/2005, Ú. v. EÚ L 345, 21.12.2005, s. 15. [6] 2006: počet oznámených prípadov 228; celková suma súvisiaca s oznámeniami 186 604 797 EUR. [7] http://ec.europa.eu/regional_policy/country/commu/conferences/november07/sources_en.cfm